દર વર્ષે બજેટમાં ચારથી પાંચ ફ્લાયઓવર બાંધવાના સપના બતાવે છે પણ ફ્લાયઓવર બંધાઇ રહ્યાં નથી. મ્યુનિ. એ વર્ષ ૨૦૧૨માં કેન્દ્ર સરકારની એજન્સી પાસે ટ્રાફિકનો સરવે કરાવ્યો હતો જેમાં એજન્સીએ ટ્રાફિકના ભારણના આધારે ત્રણ તબક્કામાં ફ્લાયઓવર બાંધવાનું સુચન કર્યું હતુ જેમાં ફર્સ્ટ પ્રાયોરીટીમાં ૧૭ ફ્લાયઓવર, સેકન્ડ પ્રાયોરીટીમાં સાત ફ્લાયઓવર અને થર્ડ પ્રાયોરીટીમાં ૧૦ જંકશનો ઉપર ફ્લાયઓવર બાંધવાનું સુચન કર્યું હતુ જેમાં સૌથી વધુ ટ્રાફિક હોય તેવા જંકશનોને ફર્સ્ટ પ્રાયોરીટીમાં મુકવામાં આવ્યા હતા પણ પાંચ વર્ષમાં ફર્સ્ટ પ્રાયોરીટીના ૧૭ બ્રિજમાંથી એક માત્ર ૩૪ કરોડના ખર્ચે આઇઆઇએમ ફ્લાયઓવર ઉભો થયો હતો પણ તેમાં પણ ટ્રાફિકની સમસ્યા હલ થઇ નથી કેમ કે, વસ્ત્રાપુર ગામતળનો રોડ ૩૬ મીટર પહોળો કરવાનું આયોજન હતુ પણ કરાયું નથી જેથી હવે અંધજન મંડળ જંકશનનો ટ્રાફિક વસ્ત્રાપુર ગામતળ ઉપર થઇ રહ્યો છે.